EGYÜTTMŰKÖDÉSI MEGÁLLAPODÁS

Szakmai gyakorlati képzési feladatok ellátására

*Amely létrejött egyrészről a*

**Budapesti Műszaki és Gazdaságtudományi Egyetem (BME)**Gépészmérnöki Kar

Székhely: 1111 Budapest, Műegyetem rkp. 3-9.

Képviselő szervezeti egység címe: 1111 Budapest, Műegyetem rkp. 3-9. K. I. 24.

Adószám: 15308799-2-43

Bankszámlaszám: 10032000-01425279-00000000

Statisztikai számjel: KSH 15308799-8030-312-01

Intézményi azonosító: FI 23344

Képviseli: Dr. Orbulov Imre Norbert dékán

Kapcsolattartó: Dr. Bihari Péter oktatási dékánhelyettes

Továbbiakban **Felsőoktatási intézmény**,

*Másrészről a*

Székhely:

Adószám:

Bankszámlaszám:

Statisztikai számjel:

Cégjegyzékszám/nyilvántartási szám:

Képviseletében eljár: …………………..

Kapcsolattartó: …………………………………….

Továbbiakban **Gazdálkodó szervezet** között.

1. **Az együttműködési megállapodás tárgya:**

A Gazdálkodó szervezet A nemzeti felsőoktatásról szóló 2011. évi CCIV. (a továbbiakban: Nftv.) és A szakképzési hozzájárulásról és a képzés fejlesztésének támogatásáról szóló 2011. évi CLV. törvény (a továbbiakban: Szht.) valamint a Kormány 230/2012. (VIII. 28) rendelete (a felsőoktatási szakképzésről és a felsőoktatási képzéshez kapcsolódó szakmai gyakorlat egyes kérdéseiről) alapján a felsőoktatási intézmény hallgatói számára gyakorlatigényes alapképzési szak keretében szakmai gyakorlatot szervez.

**A gyakorlati képzés** a gyakorlatigényes alapképzési szak keretében folytatott gyakorlati képzés részeként szervezett minden olyan oktatási forma, amely a hallgatókat valamely munkakör ellátásához szükséges készségek, képességek és ismeretek megszerzésére készíti fel, és amelyeket a hallgatók az intézményben vagy azon kívül, a munkavégzéshez hasonló feltételek között, a szükséges eszközökön sajátítanak el, azzal, hogy a szükséges eszközök minimumát a szakmai és vizsgakövetelmények, a képzési és kimeneti követelmények tartalmazzák, és a képzés az ehhez szükséges képzési programok alapján folyik.[[1]](#footnote-1)

1. **Az együttműködés módja:**

A Gazdálkodó szervezet a Felsőoktatási intézmény BSc képzésen részt vevő hallgatóit, az előzetesen egyeztetett időszakban, bontásban és létszámban fogadja.

A Gazdálkodó szervezet által előzetesen felajánlott hallgatói létszámokat és gyakorlati témákat a felek képviselői írásban rögzítik.

A besorolás utáni pontos létszámokat, a hallgatók adatait és a választott témákat tartalmazó listát a felek képviselői szintén írásban rögzítik.

1. **A szakmai gyakorlat célja** a szakképzettségnek megfelelő munkahelyen, munkakörben az elméleti és gyakorlati ismeretek összekapcsolása, a szakma gyakorlásához szükséges munkavállalói kompetenciák munkafolyamatokban történő fejlesztése, az anyageszköz- technológia ismeretek és gyakorlati jártasságok, valamint a munkafolyamatokban a személyi kapcsolatok és együttműködés, feladatmegoldásokban az értékelő és önértékelő magatartás, az innovációs készség fejlesztése.
2. **A szakmai gyakorlat helyszíne és időtartama:**

A szakmai gyakorlat a Gazdálkodó szervezet telephelyein zajlik a Gazdálkodó szervezet szakembereinek irányításával, az adott szak képzési és kimeneti követelményeiben szereplő időtartammal megegyezően legalább hat hét (240 munkaóra).

A szakmai gyakorlat időtartamát (kezdő és befejező időpontját), esetleges szakaszait, azok kezdő és befejező időpontját, valamint a szakmai gyakorlóhelyen a szakmai gyakorlaton részt vevő hallgatók szakonként, munkarendenként meghatározott létszámát ezen szerződés melléklete tartalmazza.

1. **A Felsőoktatási intézmény kötelezettségei** a szakmai gyakorlat megszervezésével kapcsolatban az alábbiak:
   * a hallgatók képzése,
   * a Gazdálkodó szervezettel együttműködve a szakmai gyakorlatban részt vevő hallgatók kiválasztása,
   * a hallgatók tanulmányi módszertani irányítása,
   * intézkedés a gyakorlat során felmerülő problémák megoldásában
   * a szakmai gyakorlathoz szükséges adatok, információk Gazdálkodó szervezet kapcsolattartója részére történő átadása,
   * a szakmai készségek, képességek a Gazdálkodó Szervezet értékelése alapján a gyakorlati kompetenciák értékelése.
2. **A Gazdálkodó szervezet feladatai** a szakmai gyakorlat megszervezésével kapcsolatban az alábbiak:
   * a hallgatói munkaszerződés hallgatóval történő megkötése,
   * a hallgató tanulmányainak megfelelő szakterületen történő foglalkoztatása,
   * a szakmai gyakorlat folytatásához szükséges hely, eszköz, védőfelszerelés biztosítása,
   * a szakmai gyakorlati tevékenység szakmai felügyelete, irányítása,
   * a hallgatók Nftv. 44. § (3) bekezdés a) pontja szerinti díjazása,
   * a hallgatók elsajátított szakmai tudásának, kompetenciájának írásban történő értékelése.

**A hallgatók szakmai és egyéb kötelezettségei**:

A megjelölt időszakban a Gazdálkodó szervezet munkarendjének betartása mellett teljesítik a szakmai gyakorlati feladatot a részükre kijelölt munkahelyen. A végzett munkáról napi bontású munkanaplót vezetnek, a szakmai gyakorlat végén beszámolót készítenek.

A tudomásukra jutott bármilyen adatot, tényt bizalmasan kezelik, azt harmadik személlyel nem közlik.

1. **A hallgatók díjazása**:

A szakmai gyakorlatra kötelezett hallgató az Nftv. 44. § (1) bekezdés a) pontja szerinti, a szakmai gyakorlóhellyel kötött hallgatói munkaszerződés alapján végezhet munkát. A hallgatót ez esetben díjazás illetheti, illetve a hat hét időtartamot elérő egybefüggő gyakorlat esetén díjazás illeti, melynek mértéke legalább hetente a kötelező legkisebb munkabér (minimálbér) tizenöt százaléka, a díjat a szakmai gyakorlóhely fizeti.

1. **A hallgatói munkavégzés feltételei:**
   * A szakmai gyakorlaton történő munkavégzés során munkavállalón a hallgatót, munkáltatón a szakmai gyakorlatot biztosítót, munkaviszonyon a hallgatói munkaszerződés alapján létrejött munkaviszonyt kell érteni.
   * A hallgatói munkaszerződés alapján munkát végző hallgató foglalkoztatása során

a) éjszakai munka, valamint rendkívüli munkaidő nem rendelhető el,

b) a hallgató napi munkaideje nem haladhatja meg a nyolc órát, munkaidőkeret alkalmazása esetén legfeljebb egy heti munkaidőkeretet lehet elrendelni,

c) a hallgató számára legalább tizenkét óra tartalmú napi pihenőidőt kell biztosítani,

d) próbaidő nem köthető ki,

e) a munka törvénykönyve 105. § (2) bekezdésében és 106. § (3) bekezdésében foglaltak nem alkalmazhatók.

1. Az együttműködési szerződés végrehajtásának koordinálásban

A Felsőoktatási intézményi felelős: Dr. Bihari Péter

A Gazdálkodó szervezet szakmai felelőse:

A szerződésben megfogalmazott együttműködés megvalósításában a kijelölt képviselők járnak el, de a szerződés módosítása, felmondása az azt aláíró intézményi képviselők hatásköre.

1. Jelen szerződést a felek határozatlan időre kötik. A szerződés a szerződő felek cégszerű aláírásával lép életbe, melyet mindkét fél írásban, 30 napos határidővel mondhat fel. A szerződés a felek egyetértésével módosítható. Az együttműködési megállapodás megszűnik, amennyiben a szakmai gyakorlóhelyet az országos gazdasági kamara törli a nyilvántartásából. Erről a Gazdálkodó szervezetnek a Felsőoktatási intézményt értesítenie kell.
2. A jelen szerződésben nem szabályozott jogi kérdésekben a szakképzési hozzájárulásról és a képzés fejlesztésének támogatásáról szóló 2011. évi CLV. Törvény valamint a Ptk. vonatkozó szabályai az irányadó.
3. Amennyiben a Gazdálkodó szervezet szakképzési hozzájárulási kötelezettségét gyakorlatigényes alapképzési szak keretében szervezett szakmai gyakorlattal kívánja teljesíteni a 2011. évi CLV. törvény 5. §-ának c) pontja alapján, miszerint: „A szakképzési hozzájárulás teljesíthető a gyakorlatigényes alapképzési szak keretében szervezett szakmai gyakorlattal, amennyiben a szakmai gyakorlatra külső képzőhelyen, a hallgatóval kötött hallgatói munkaszerződés alapján kerül sor.”, akkor a csökkentő tétel számítását a 280/2011. (XII) Korm. rendelet határozza meg.

Budapest, 201…

Felsőoktatási intézmény részéről: Gazdálkodó szervezet részéről:

……………………………… ………………………………..

dékán

Ellenjegyzés:

………………………………

Javaslattevő tanszék: Polimertechnika

………………………………

tanszékvezető

EGYÜTTMŰKÖDÉSI MEGÁLLAPODÁS

Szakmai gyakorlati képzési feladatok ellátására

**1. számú Melléklet**

**Szakmai gyakorlat helyszíne:**

Székhely:

Adószám:

Bankszámlaszám:

Statisztikai számjel:

Cégjegyzékszám/nyilvántartási szám:

Kapcsolattartó:

**Telephely:………………………..**

**Szakmai gyakorlaton részt vevő**

**hallgatókat gondozó tanszék: Polimertechnika**

**Szakmai gyakorlaton részt vevő hallgatók:**

|  |  |  |  |
| --- | --- | --- | --- |
|  | Hallgató neve és szakja | Gyakorlati időszak kezdete | Gyakorlati időszak vége |
| 1. |  |  |  |
| 2. |  |  |  |
| 3. |  |  |  |
| 4. |  |  |  |
| 5. |  |  |  |
| 6. |  |  |  |
| 7. |  |  |  |

Felsőoktatási intézmény részéről: Gazdálkodó szervezet részéről:

……………………………… ………………………………..

1. A szakképzési hozzájárulásról és a képzés fejlesztésének támogatásáról szóló 2011. évi CLV. törvény 3. § a) bekezdés 2. [↑](#footnote-ref-1)